ประกาศคณะกรรมการว่าด้วยฉลากประกาศคณะกรรมการว่าด้วยฉลากฉบับที่ ๖๕ (พ.ศ. ๒๕๓๘)เรื่องกำหนดหลอดฟลูออเรสเซนต์ (FLUORESCENT LAMPS)เป็นสินค้าที่ควบคุมฉลาก อาศัยอำนาจตามความในมาตรา๓๐ และมาตรา ๓๑ แห่งพระราชบัญญัติคุ้มครองผู้บริโภค พ.ศ. ๒๕๒๒คณะกรรมการว่าด้วยฉลากออกประกาศไว้ ดังต่อไปนี้ข้อ๑ ให้ยกเลิก(๑)ประกาศคณะกรรมการว่าด้วยฉลาก ฉบับที่ ๘ (พ.ศ. ๒๕๒๖) เรื่องกำหนดหลอดไฟวาวแสงหรือฟลูออเรสเซนต์ (FLUORESCENT) เป็นสินค้าที่ควบคุมฉลากลงวันที่ ๓๑ สิงหาคม ๒๕๒๖(๒)ประกาศคณะกรรมการว่าด้วยฉลาก ฉบับที่ ๔๖ (พ.ศ. ๒๕๓๒) เรื่อง กำหนดหลอดไฟวาวแสงหรือฟลูออเรสเซนต์(FLUORESCENT) เป็นสินค้าที่ควบคุมฉลาก (ฉบับที่ ๒) ลงวันที่ ๑๔ กันยายน ๒๕๓๒(๓)ประกาศคณะกรรมการว่าด้วยฉลาก ฉบับที่ ๕๑ (พ.ศ. ๒๕๓๔) เรื่องกำหนดหลอดไฟวาวแสงหรือฟลูออเรสเซนต์ (FLUORESCENT) เป็นสินค้าที่ควบคุมฉลาก(ฉบับที่ ๓) ลงวันที่ ๑๔ มิถุนายน ๒๕๓๔ข้อ๒ ในประกาศฉบับนี้ หลอดฟลูออเรสเซนต์ หมายความว่าหลอดที่เปล่งแสงออกมาจากสารฟลูออเรสเซนต์ที่เคลือบอยู่บนผิวภายในของหลอดเนื่องจากถูกกระตุ้นโดยรังสีอัลตราไวโอเลตที่เกิดจากกระบวนการปล่อยประจุผ่านไอปรอทที่ความดันต่ำระหว่างไส้หลอดทั้งสองไส้สำหรับให้แสงสว่างเพื่อการใช้งานทั่วไปข้อ๓ให้หลอดฟลูออเรสเซนต์เป็นสินค้าที่ควบคุมฉลากข้อ๔ประกาศฉบับนี้ไม่ใช้บังคับแก่หลอดฟลูออเรสเซนต์ที่ผลิตเพื่อการส่งออกซึ่งได้ปฏิบัติตามเงื่อนไข ดังต่อไปนี้(๑)หลอดฟลูออเรสเซนต์ดังกล่าวต้องแสดงข้อความให้เห็นและอ่านได้ชัดเจนไว้ที่ภาชนะบรรจุหรือหีบห่อบรรจุเป็นภาษาไทยว่า สำหรับส่งออกเท่านั้นหรือเป็นภาษาอังกฤษว่า For Export Only(๒)หลอดฟลูออเรสเซนต์ดังกล่าวต้องอยู่ในความครอบครองของผู้ประกอบธุรกิจเพื่อการส่งออกหรือผู้ผลิต ผู้ขาย หรือผู้จัดหาสินค้าให้แก่ผู้ประกอบธุรกิจเพื่อการส่งออกข้อ๕ หลอดฟลูออเรสเซนต์ที่จะนำออกขายต้องจัดให้มีฉลากตามข้อ ๖ ปิดหรือติดไว้ที่หลอดฟลูออเรสเซนต์และต้องจัดให้มีฉลากตามข้อ ๗ ปิดหรือติดไว้ที่ภาชนะบรรจุหรือหีบห่อบรรจุข้อ๖ ฉลากที่หลอดฟลูออเรสเซนต์นั้นต้องใช้ข้อความเป็นภาษาไทยให้เห็นและอ่านได้ชัดเจนข้อความในฉลากอย่างน้อยต้องมีสาระสำคัญ ดังต่อไปนี้(๑)ต้องแสดงข้อความเกี่ยวกับผู้ประกอบธุรกิจดังนี้(ก)ในกรณีที่เป็นสินค้าที่ผลิตในราชอาณาจักรให้ระบุชื่อผู้ผลิตและสถานที่ประกอบการที่ตั้งอยู่ในประเทศไทยของผู้ผลิตแต่ถ้าเป็นสินค้าที่ผลิตขึ้นตามความต้องการหรือเพื่อการขายของผู้ประกอบธุรกิจรายใดให้ระบุชื่อและสถานที่ประกอบการที่ตั้งอยู่ในประเทศไทยของผู้ประกอบธุรกิจซึ่งเป็นเจ้าของสินค้าที่ผลิตนั้น(ข)ในกรณีที่เป็นสินค้าที่นำเข้ามาในราชอาณาจักรเพื่อขาย ให้ระบุชื่อผู้นำเข้าและสถานที่ประกอบการที่ตั้งอยู่ในประเทศไทยของผู้นำเข้าแต่ถ้าเป็นสินค้าที่นำเข้ามาในราชอาณาจักรเพื่อการขายของผู้ประกอบธุรกิจรายอื่นที่มิใช่ผู้นำเข้าให้ระบุชื่อและสถานที่ประกอบการที่ตั้งอยู่ในประเทศไทยของผู้ประกอบธุรกิจซึ่งเป็นเจ้าของสินค้าที่ได้นำเข้านั้นถ้าผู้ผลิตหรือผู้นำเข้าหรือผู้ประกอบการธุรกิจรายใดมีเครื่องหมายการค้าที่จดทะเบียนในประเทศไทยแล้วจะระบุเครื่องหมายการค้าแทนชื่อและสถานที่ประกอบการของตนก็ได้(๒)กำลังไฟฟ้าที่กำหนด โดยระบุหน่วยเป็นวัตต์ หรือมีตัวอักษร w แทนก็ได้ข้อ๗ ฉลากที่ภาชนะบรรจุหรือหีบห่อบรรจุหลอดฟลูออเรสเซนต์นั้นต้องใช้ข้อความเป็นภาษาไทยให้เห็นและอ่านได้ชัดเจนข้อความในฉลากอย่างน้อยต้องมีสาระสำคัญ ดังต่อไปนี้(๑)ต้องแสดงข้อความเกี่ยวกับผู้ประกอบธุรกิจดังนี้ (ก)ในกรณีที่เป็นสินค้าที่ผลิตในราชอาณาจักรให้ระบุชื่อผู้ผลิตและสถานที่ประกอบการที่ตั้งอยู่ในประเทศไทยของผู้ผลิตแต่ถ้าเป็นสินค้าที่ผลิตขึ้นตามความต้องการหรือเพื่อการขายของผู้ประกอบธุรกิจรายใดให้ระบุชื่อและสถานที่ประกอบการที่ตั้งอยู่ในประเทศไทยของผู้ประกอบธุรกิจซึ่งเป็นเจ้าของสินค้าที่ผลิตนั้น (ข)ในกรณีที่เป็นสินค้าที่นำเข้ามาในราชอาณาจักรเพื่อขาย ให้ระบุชื่อผู้นำเข้าและสถานที่ประกอบการที่ตั้งอยู่ในประเทศไทยของผู้นำเข้าแต่ถ้าเป็นสินค้าที่นำเข้ามาในราชอาณาจักรเพื่อการขายของผู้ประกอบธุรกิจรายอื่นที่มิใช่ผู้นำเข้าให้ระบุชื่อและสถานที่ประกอบการที่ตั้งอยู่ในประเทศไทยของผู้ประกอบธุรกิจซึ่งเป็นเจ้าของสินค้าที่ได้นำเข้านั้นถ้าผู้ผลิตหรือผู้นำเข้าหรือผู้ประกอบการธุรกิจรายใดมีเครื่องหมายการค้าที่จดทะเบียนในประเทศไทยแล้วจะระบุเครื่องหมายการค้าแทนชื่อและสถานที่ประกอบการของตนก็ได้(๒)คำว่า หลอดฟลูออเรสเซนต์(๓)ชื่อประเทศที่ผลิต(๔)กำลังไฟฟ้าที่กำหนด โดยระบุหน่วยเป็นวัตต์ หรือมีตัวอักษร w แทนก็ได้(๕)ค่าการให้แสงที่กำหนด โดยระบุหน่วยเป็นลูเมน หรือมีตัวอักษร lm แทนก็ได้(๖)อายุการใช้งานที่กำหนด โดยระบุหน่วยเป็นชั่วโมง(๗)ลักษณะของสี เช่น เดย์ไลท์ (Daylight) ไวท์ (White)วอร์มไวท์ (Warm White)ซึ่งจะระบุเป็นภาษาอังกฤษก็ได้ หรือจะใช้ตัวอักษรย่อของคำว่า เดย์ไลท์ (Daylight) ไวท์ (White) วอร์มไวท์ (WarmWhite) แล้วแต่กรณีก็ได้(๘)หลอดฟลูออเรสเซนต์ ประเภทที่ไม่ต้องใช้สตาร์ตเตอร์ (Starter) ให้มีคำว่า ไม่ต้องใช้สตาร์ตเตอร์ หรือมีสัญลักษณ์แทนก็ได้(๙)หลอดฟลูออเรสเซนต์ ประเภทที่ไม่ต้องใช้บัลลาสต์ ให้มีคำว่า มีบัลลาสต์อยู่ในตัว หรือมีสัญลักษณ์แทนก็ได้(๑๐)ค่าประสิทธิภาพการส่องสว่าง โดยระบุหน่วยเป็นลูเมนต่อวัตต์ หรือมีตัวอักษร lm/Wแทนก็ได้ข้อ๘ ให้หลอดฟลูออเรสเซนต์ที่นำเข้ามาในราชอาณาจักรเพื่อขายได้รับการยกเว้นไม่ต้องจัดให้มีฉลากในขณะนำเข้าที่ด่านศุลกากรแต่ต้องจัดให้มีฉลากตามประกาศฉบับนี้ก่อนที่จะนำออกขายประกาศฉบับนี้ให้ใช้บังคับเมื่อพ้นกำหนดหนึ่งร้อยแปดสิบวันนับแต่วันประกาศในราชกิจจานุเบกษาเป็นต้นไป[๑]ประกาศ ณ วันที่ ๒๙พฤษภาคม พ.ศ. ๒๕๓๘มาลดี วสีนนท์ประธานกรรมการว่าด้วยฉลากวรวิมล/ผู้จัดทำ๒๒ ธันวาคม ๒๕๕๓กวินทราดา/ผู้ตวรจ๒๑ มกราคม ๒๕๕๔[๑] ราชกิจจานุเบกษาเล่ม ๑๑๒/ตอนพิเศษ ๒๓ ง/หน้า ๒๖/๒๘ มิถุนายน ๒๕๓๘